

**สำเนาคู่ฉบับ**

ที่ มท ๐๘๐๘.๒/ว กระทรวงมหาดไทย

 ถนนอัษฎางค์ กรุงเทพ 10200

 กันยายน 2564

เรื่อง เร่งรัดการเบิกจ่ายค่าตอบแทนเสี่ยงภัยของเจ้าหน้าที่ที่ปฏิบัติงานในการเฝ้าระวัง สอบสวน ป้องกัน
ควบคุม และรักษาผู้ป่วยโรคติดเชื้อไวรัสโคโรนา 2019 (COVID - 19)

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ด่วนที่สุด ที่ มท 0808.2/ว 1190 ลงวันที่ 25 กุมภาพันธ์ 2564

 2. หนังสือกระทรวงมหาดไทย ด่วนที่สุด ที่ มท 0808.2/ว 4889 ลงวันที่ 26 สิงหาคม 2564

สิ่งที่ส่งมาด้วย สำเนาหนังสือกระทรวงสาธารณสุข ด่วนที่สุด ที่ สธ 0206.09.7/3513 ลงวันที่ 10 กันยายน 2564

 ตามที่กระทรวงมหาดไทยได้ขอความร่วมมือจังหวัดแจ้งหลักเกณฑ์การเบิกจ่ายค่าตอบแทนเสี่ยงภัยของเจ้าหน้าที่ที่ปฏิบัติงานในการเฝ้าระวัง สอบสวน ป้องกัน ควบคุม และรักษาผู้ป่วย โรคติดเชื้อไวรัสโคโรนา 2019 (COVID - 19) (ฉบับปรับปรุงครั้งที่ 2) ให้องค์กรปกครองส่วนท้องถิ่นถือปฏิบัติ และตรวจสอบและเร่งรัดจัดส่งเอกสารใบสำคัญไปยังกองบริหารการคลัง สำนักงานปลัดกระทรวงสาธารณสุข ความละเอียดตามหนังสือที่อ้างถึง นั้น

 กระทรวงมหาดไทยได้รับแจ้งจากกระทรวงสาธารณสุขว่า ขณะนี้ใกล้สิ้นปีงบประมาณ พ.ศ. 2564 แล้ว จึงขอให้จังหวัดแจ้งองค์กรปกครองส่วนท้องถิ่นที่มีความประสงค์จะเบิกจ่ายค่าตอบแทนเสี่ยงภัยฯ ตรวจสอบ และเร่งรัดจัดส่งเอกสารใบสำคัญเพื่อขอเบิกจ่ายค่าตอบแทนเสี่ยงภัยฯ และแผนการเบิก (ประมาณการ) ดังนี้

 1. เอกสารใบสำคัญตั้งแต่วันที่ 1 กรกฎาคม – 31 สิงหาคม 2564 รวมทั้งแผนการเบิกค่าตอบแทนเสี่ยงภัยฯ ตั้งแต่วันที่ 1 – 30 กันยายน 2564 ส่งกองบริหารการคลัง สำนักงานปลัดกระทรวงสาธารณสุข ภายในวันที่ 20 กันยายน 2564

 2. เอกสารใบสำคัญตั้งแต่วันที่ 1 – 30 กันยายน 2564 ส่งกองบริหารการคลัง สำนักงานปลัดกระทรวงสาธารณสุข ภายในวันที่ 15 ตุลาคม 2564

หากพ้นกำหนดระยะเวลาดังกล่าวแล้ว จะถือว่าไม่ประสงค์จะขอเบิกจ่าย ทั้งนี้ ให้องค์กรปกครองส่วนท้องถิ่นประสานไปยังกองบริหารการคลัง สำนักงานปลัดกระทรวงสาธารณสุข โดยตรง รายละเอียดปรากฏตามสิ่งที่ส่งมาด้วย

 จึงเรียนมาเพื่อทราบ และแจ้งให้นายอำเภอ ทุกอำเภอ ทราบ พร้อมทั้งแจ้งให้องค์กรปกครองส่วนท้องถิ่นในพื้นที่ทราบ และเร่งดำเนินการโดยด่วนด้วย

 ขอแสดงความนับถือ

ร.ปมท...............................................

อสถ..................................................

รอง อสถ..........................................

ผอ.สน.คท........................................

ผอ.กง.จง. .......................................

หน.ฝ.รส...........................................

หน.ง................................................

จนท.................................................

กรมส่งเสริมการปกครองท้องถิ่น

สำนักบริหารการคลังท้องถิ่น

โทร/โทรสาร ๐-๒๒๔๑-๙๐๔๙